Kafići će kao i do sada radnim danima moći da rade do 23 sata, a najveća promena je što im se radno vreme vikendom skraćuje za sat vremena pa će ubuduće moći da rade do 24h.

Duže radno vreme do 3 sata posle ponoći od 1. maja je dozvoljeno samo ugostiteljskim objektima koji su smešteni u poslovnim zgradama i na plovilima, a za to moraju da imaju posebnu dozvolu Gradske uprave za privredu.

Inače, od 1. maja bez prestanka će moći da rade ugostiteljski objekti na pumpama na ulaznim pravcima u grad, a non stop rad je dozvoljen objektima brze hrane smeštenim u poslovnim zgradama, kioscima i barakama.

Grad je definisao i maksimalno radno vreme prodavnica, zanatskih radnji i objekata za priređivanje igara na sreću od 6 do 24 sata, a benzinskih pumpi u samom gradu od 6 do 20 časova. Trgovinski objekti rad mogu da produže uz posebnu dozvolu Gradske uprave za privredu.

Autor: 021.rs